Title: Zadnja ruka
Description: Bivšem novinaru i nekad zapaženom piscu Zvonku Fildu, sada u stvaralačkoj krizi, koji se povrh toga nakon razvoda našao i u podstanarstvu i kroničnoj besparici, odjednom se počinju događati posve bizarne stvari: opsjedaju ga likovi iz njegovih objavljenih priča sa zahtjevom da priče dovrši i da ih oslobodi iz stanja u kojima su u pričama ostavljeni u "otvorenim završecima". No Zvonkovi likovi ne gnjave samo njega, dapače, oni ulaze i u snove drugih ljudi te i odatle Zvonku poručuju isto. Neugodnosti koje prouzroče komični i groteskni učinci sraza fikcije i stvarnosti guraju junaka da preispita svoj osobni položaj u svijetu poremećenih vrijednosti, dvojbenih moralnih izbora i trusnog odnosa između slobode i odgovornosti. U svemu tome, od njega se očekuje ta "zadnja ruka", odluka, nekakvo zaokruživanje... Baretićeva jedinstvena vještina stvaranja prštavih kalambura i jezične karakterizacije i igara provest će čitatelja sve do neočekivanog završetka.
Subjects: Roman, hrvatska književnost, Hand
People: Zvonko Fild